Lesley Stahl

Lesley Stahl (s. 16. joulukuuta 1941 Swampscott, Massachusetts) on yhdysvaltalainen televisiotoimittaja. Hän on ollut toimittajana 60 Minutes -ohjelmassa vuodesta 1991 lähtien.

Stahl valmistui Wheaton Collegesta vuonna 1963. Hän aloitti CBS Newsillä vuonna 1972, ja hänen ensimmäinen iso toimeksiantonsa oli raportoida Watergate-skandaalista. Hän oli CBS Newsin kirjeenvaihtajana Valkoisessa talossa presidenttien Jimmy Carterin ja Ronald Reaganin kausina sekä osan George H. W. Bushin kaudesta.

Syyskuusta 1983 toukokuuhun 1991 Stahl juonsi CBS:n ohjelmaa Face the Nation.  Maaliskuusta 1991 lähtien hän on ollut toimittajana 60 Minutes -ohjelmassa.

Stahl on voittanut yli kymmenen Emmy-palkintoa. Vuonna 2015 hän sai elämäntyöstään Radio television digital news association -yhdistyksen (RTDNA) Paul White -palkinnon.

Lähteet

Aiheesta muualla 

Vuonna 1941 syntyneet
Yhdysvaltalaiset televisiotoimittajat
Elävät henkilöt